Nokian kauppala


Asetus Pohjois-Pirkkalan kunnan muuttamisesta kauppalaksi.

Suomen asetuskokoelma 140/1936.

Annettu Helsingissä 30 päivänä maaliskuuta 1936.

Sisäasiainministerin esittelystä muutetaan Pohjois-Pirkkalan kunta, sellaisena kuin se tulee olemaan valtioneuvoston 12 päivänä kesäkuuta 1935 erinäisten tilojen ja alueiden siirtämisestä sanotusta kunnasta Tampereen kaupunkiin antamassa päätöksessä määrättyjen muutosten tultua voimaan, 1 päivästä tammikuuta 1937 lukien Pohjois-Pirkkala-nimiseksi, eri kuntana olevaksi kauppalaksi.

Helsingissä 30 päivänä maaliskuuta 1936.

Tasavallan Presidentti P. E. SVINHUFVUD.

Sisäasiainministeri Y. W. Puhakka.

Asetus Pohjois-Pirkkalan kauppalan nimen muuttamisesta.

Suomen asetuskokoelma 429/1937.

Annettu Helsingissä 10 päivänä joulukuuta 1937.

Sisäasiainministerin esittelystä määrätään, että Pohjois-Pirkkalan kauppalan nimi on vuoden 1938 alusta oleva Nokia.

Helsingissä 10 päivänä joulukuuta 1937.

Tasavallan Presidentti KYÖSTI KALLIO.

Sisäasiainministeri Urho Kekkonen.

Kauppalat